Ministerul de Finanțe anunță că alocaţiile cresc în cinci etape de valoare nominală egală. La ce valori vor ajunge.
Ministerul de Finanțe anunță că alocaţiile copiilor vor crește în cinci etape de valoare nominală egală. Alocațiile au fost majorate cu 16% față de decembrie 2020. Copiii cu vârsta de până la 2 ani și cei cu handicap vor primi 427 lei. Copiii cu vârsta cuprinsă între 2 ani şi 18 ani vor primi 214 lei.
Alocaţiile pentru copii cresc în cinci etape de valoare nominală egală, anunţă MInisterul Finanţelor, la 1 ianuarie fiind aplicată a doua creştere de 20%. Potrivit Ordonanţei de urgenţă a Guvernului nr. 123/2020 pentru modificarea art. 3 din Legea nr. 61/1993 privind alocaţia de stat pentru copii, majorarea alocaţiei pentru copii până la nivelul de 600 lei pentru copiii cu vârsta de până la 2 ani şi copiii cu handicap, respectiv până la 300 lei pentru copiii cu vârsta cuprinsă între 2 ani şi 18 ani, se realizează etapizat prin majorarea cu 20 de puncte procentuale, aplicate sumei rezultate din diferenţa dintre cuantumul de 600 lei, respectiv 300 lei, şi cuantumul acordat anterior, în luna iulie 2020.Care sunt cele cinci etape de valoare nominală egalăPrin urmare, OUG 123/2020 prevede creşterea alocaţiilor în cinci etape de valoare nominală egală, respectiv 58 de lei pentru copiii cu vârsta de până la 2 ani şi copiii cu handicap şi 29 de lei pentru copiii cu vârsta curpinsă între 2 şi 18 ani. Astfel, dacă raportăm cuantumul alocaţiei de la 1 ianuarie 2021 la cel din decembrie 2020 reiese o majorarea procentuală de 16%, arată un comunicat al Ministerului Finanţelor.La data intrării în vigoare a Ordonanţei de urgenţă a Guvernului nr. 123/2020, cuantumul alocaţiei de stat pentru copii aflat în plată era 311 lei pentru copiii cu vârsta de până la 2 ani şi copii cu handicap; aşadar, majorarea reprezentând 20 de puncte procentuale, aplicate sumei rezultate din diferenţa dintre cuantumul de 600 lei, este de 58 lei ((600-311)*20%58) şi 156 lei pentru copiii cu vârsta cuprinsă între 2 ani şi 18 ani; aşadar, majorarea reprezentând 20 de puncte procentuale, aplicate sumei rezultate din diferenţa dintre cuantumul de 300 lei, este de 29 lei ((300-156)*20%29).Câte etape au fost aplicate până acumÎn aplicarea prevederilor Ordonanţei de urgenţă a Guvernului nr. 123/2020 la data de 1 august 2020 s-a aplicat prima majorare de 20 de puncte procentuale, cuantumul alocaţiei devenind 369 lei pentru copiii cu vârsta de până la 2 ani şi copii cu handicap şi 185 lei pentru copiii cu vârsta cuprinsă între 2 ani şi 18 ani.Începând cu 1 ianuarie 2021, s-a acordat a doua majorare de 20 de puncte procentuale, cuantumul alocaţiei devenind 427 lei pentru copiii cu vârsta de până la 2 ani şi copii cu handicap şi 214 lei pentru copiii cu vârsta cuprinsă între 2 ani şi 18 ani.